આમ, એશિયા ખંડના સાઉથ કોરિયા દેશના ડાઇઝોન શહેરમાં તા. ૧૮ થી ર૩ ઓકટોબર સુધી યોજાનાર આંતરરાષ્ટ્રીય વિજ્ઞાનમેળામાં ભારત દેશનું પ્રતિનિધિત્વ કરી પ્રદૂષણના રાક્ષસ એવા 'પ્લાસ્ટિક'ના વિકલ્પરૂપે તૈયાર કરેલ 'બાયો પ્લાસ્ટિક' તેમજ મનુષ્યમાં રાક્ષસ સ્વરૂપ રોગ એવા કેન્સર સામે અકસીર ઇલાજ તરીકે બનાવેલી દવાના પ્રોજેકટ રજૂ કરી ધોળકિયા સ્કૂલના બે બાળ વૈજ્ઞાનિકો આંતરાષ્ટ્રીય કક્ષાએ ભારતને ગૌરવ અપાવવા માટે થનગની રહ્યા છે. આ બંને પ્રોજેકટ પર્યાવરણ તથા માનવ જીવન માટે ખૂબજ ઉપયોગી અને આશીર્વાદ સમા બની રહેશે. આ બંને વિદ્યાર્થીઓ સાથે શાળા પરિવારમાંથી તેમના ગાઇડ અને કેર ટેકર તરીકે શ્રી વિરલભાઇ ધોળકિયા અને બહેન ડો. પૂજાબેન ધોળકિયા પણ સાઉથ કોરિયા જઇ રહ્યા છે.